۲۰۲۳ قاراباغ دؤیوشلری

۲۰۲۳ قاراباغ دؤیوشلری، ۱۹ سپتامبر ۲۰۲۳ده، سحر ساعاتلاریندا قاراباغدا آذربایجان جومهوریتی سیلاحلی گوجلری و ارمنی سیلاحلی بیرلشمه‌لری آراسیندا سیلاحلی توْققوشما باشلامیشدیر. مۆناقیشه، آذربایجان جۇمهوریتی سیلاحلی گوجلری‌نین و روسیه صۆلح مراملی گۆجلری‌نین ۱۰ نوْوامبر ۲۰۲۰-جی ایل تاریخلی بیاناتینا اساساً یئرلشدیریلدیگی اراضیلرده باشلامیشدیر. آذربایجانین مۆدافیعه ناظیرلیگی‌نین آنتی-ترور عملیاتی آدی وئردیگی سیلاحلی توْققوشمادان بیر نئچه ساعات اؤنجه خوجاوند رایونو اراضیسینده مین پارتلاییشلاری اوْلموشدور و نتیجه‌ده آذربایجانین داخیلی ایشلر ناظیرلیگی‌نین پوْلیس‌لری ده داخیل اوْلماقلا ۹ نفر حیاتینی ایتیرمیشدیر.

۲۰ سپتامبر ۲۰۲۳ده حربی عملیاتلارین دایاندیریلماسی باره ده راضیلیق الده اوْلوندو و بئله‌لیکله سیلاحلی توْققوشمالار ۲۰ سپتامبر ساعات ۱۳-ده دایاندیریلمیشدیر و ۲۱ سپتامبردان باشلایاراق آذربایجان مرکزی حؤکومتی و قاراباغ ارمنی‌لری آراسیندا صۆلح دانیشیقلاری باشلامیشدیر.
۲۴ ساعات حۆدودوندا گئدن بو دؤیوشلرده آذربایجان اوْردوسو ۶۰-دان چوْخ دؤیوش مؤوقعینی نظارت آلتینا آلمیشدیر.

 آیریجا باخ 
 داغلیق قاراباغ موناقیشه‌سی
 بیرینجی قاراباغ ساواشی
 ۲۰۱۶ آذربایجان-ارمنیستان آتیشماسی
 ایکینجی قاراباغ ساواشی

 قایناقلار 

 اتک‌یازی 

بؤلمه:قاراباغ ساواشی
بؤلمه:ائرمنیستان-آذربایجان مرزی